Hovedrolleindehaver har ikke set filmen – Ekstra Bladet
Onsdag d. 27. jun. 2012 - kl. 13:11 0 0
Hovedrolleindehaver har ikke set filmen
Selvom Michael Carøe spiller en nøglerolle i filmen 'Ice Age 4', aner han ikke, om filmen er god eller dårlig, for han har nemlig ikke set filmen
Michael Carøe lægger stemme til en af de bærende roller i animationsfilmen 'Ice Age 4', men han har endnu ikke set det færdige produkt. (Foto: Jan Unger)
Det siger den danske crooner Michael Carøe på spørgsmålet, om filmen 'Ice Age 4' er god.
Har kun set 12 minutter
- Jeg har kun set de sammenlagt 12 minutter, eller hvor meget det nu er, hvor jeg selv siger noget. Resten af 'Ice Age' har jeg ikke set, så jeg aner ikke, hvordan den er. Men jeg skal se den i eftermiddag, så det glæder jeg mig til, fortæller Carøe.
- Det er fjerde gang jeg spiller Diego, så karakteren er ved at være der. Men det er en lidt underlig proces, fordi man står alene. Man spiller ikke sammen med nogen, men med et billede. Så det er mere en teknisk øvelse end en social øvelse, konstaterer Carøe.
Tager børnene med i biffen
Filmen 'Ice Age 4' får officielt premiere i de danske biografer torsdag, lige som Danmarks børn får sommerferie. Onsdag vil der dog være forpremiere på filmen i en række biografer.
Med på listen over skuespillere, der har lagt stemme til figurerne, er også Ellen Hillingsø, som hunmammutten Ellie, og Jens Andersen, der lægger stemme til det karakteristiske dovendyr Sid.